proxectonos/corpus_dominio_legal_administrativo_tmp huggingface dataset:
RESOLUCIÓN do 7 de maio de 2013 pola que se dá publicidade aos convenios de colaboración subscritos por este ente público no primeiro cuadrimestre do ano 2013.
Instituto Enerxético de Galicia — III. Outras disposicións — 28/05/2013

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), acórdase dar publicidade aos convenios de colaboración subscritos polo Instituto Enerxético de Galicia no primeiro cuadrimestre do ano 2013 e que se relacionan no anexo a esta resolución.
Santiago de Compostela, 7 de maio de 2013
RESOLUCIÓN do 22 de maio de 2013, da Secretaría Xeral de Medios, pola que se lle dá publicidade á relación de entidades que obtiveron a calidade de entidade colaboradora na xestión das subvencións para a adquisición e instalación de equipamentos de televisión dixital terrestre mediante recepción satelital en vivendas e edificacións situadas en zonas para revitalizar do Programa de desenvolvemento rural sustentable en Galicia (procedemento administrativo PR527A).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2013

Pola Resolución do 21 de xaneiro de 2013, da Secretaría Xeral de Medios, apróbanse as bases e convócase a selección de entidades colaboradoras na xestión das subvencións para a adquisición e instalación de equipamentos de televisión dixital terrestre mediante recepción satelital en vivendas e edificacións situadas en zonas para revitalizar do Programa de desenvolvemento rural sustentable en Galicia, e apróbanse as bases reguladoras, en réxime de concorrencia non competitiva, das devanditas subvencións (DOG nº 19, do 28 de xaneiro).
Por resolucións da secretaria xeral de Medios do 10 de abril e 7 de maio de 2013 resolveuse estimar as solicitudes de obtención da condición de entidade colaboradora e asináronse os correspondentes convenios de colaboración, de acordo co previsto no artigo 13 do anexo I das bases reguladoras.
A presentación de solicitudes realizarase necesariamente a través de calquera das entidades colaboradoras seleccionadas, unha vez publicada a convocatoria de axudas do ano 2013.
De acordo co anterior,
Facer público, no
Diario Oficial de Galicia
e na páxina web da Secretaría Xeral de Medios http://medios.xunta.es, o resultado do proceso de selección de entidades colaboradoras na xestión das subvencións para a adquisición e instalación de equipamentos de televisión dixital terrestre mediante recepción satelital en vivendas e edificacións situadas en zonas para revitalizar do Programa de desenvolvemento rural sustentable en Galicia.
A relación de entidades colaboradoras seleccionadas xúntase a esta resolución como anexo.
Santiago de Compostela, 22 de maio de 2013
RESOLUCIÓN do 16 de maio de 2013, da Dirección da Axencia Turismo de Galicia, pola que se ordena a publicación do acordo do Consello da Xunta de Galicia do 10 de maio de 2013 polo que se declaran festas de Galicia de interese turístico a Festa do Salmón na Estrada, a Festa do Choco en Redondela, e a Festa do Melindre e da Repostería Tradicional da Terra de Melide en Melide.
Axencia Turismo de Galicia — III. Outras disposicións — 24/05/2013

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo adoptado polo Consello da Xunta na súa reunión do 10 de maio de 2013, que a seguir se transcribe:
«Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
• Festa do Salmón, que se celebrará o terceiro domingo do mes de maio, no concello da Estrada (Pontevedra).
• Festa do Choco, que se celebrará o segundo fin de semana do mes de maio, no concello de Redondela (Pontevedra).
• Festa do Melindre e da Repostería Tradicional da Terra de Melide, que se celebrará o segundo domingo de maio no concello de Melide (A Coruña)».
Santiago de Compostela, 16 de maio de 2013
ORDE do 12 de abril de 2013 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
Consellería de Traballo e Benestar — II. Autoridades e persoal — 21/05/2013

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios de Galicia acordou a substitución dun dos seus membros titulares da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a José Manuel Fernández Cedrón, en substitución de Miguel Ángel Puime Rey.
Santiago de Compostela, 12 de abril de 2013
ORDE do 20 de maio de 2013 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 27/05/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Cristina Ortiz Dorda como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 20 de maio de 2013
RESOLUCIÓN do 10 de maio de 2013 pola que se lles dá publicidade aos convenios de colaboración subscritos polo Instituto Galego de Estatística no primeiro cuadrimestre de 2013.
Instituto Galego de Estatística — III. Outras disposicións — 27/05/2013

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente, no
Diario Oficial de Galicia
, unha relación dos convenios de colaboración asinados no cuadrimestre anterior, e en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2013, que se xunta a esta resolución.
Santiago de Compostela, 10 de maio de 2013
CORRECCIÓN de erros. Resolución do 14 de maio de 2013 pola que se establecen as bases reguladoras e se anuncia a convocatoria de subvencións a proxectos de aforro e eficiencia enerxética na industria e servizos para o ano 2013.
Instituto Enerxético de Galicia — III. Outras disposicións — 27/05/2013

Advertidos varios erros na citada resolución, publicada no DOG número 95, do 21 de maio de 2013, procédese a realizar as seguintes correccións:
Na páxina 17410, no parágrafo 4 do artigo 5.b, onde di: «Calquera outra actuación mencionada nos guións anteriores que implique un aforro enerxético mínimo dun 20 % respecto do consumo inicial», debe dicir: «Calquera outra actuación non mencionada nos guións anteriores que implique un aforro enerxético mínimo dun 20 % respecto do consumo inicial».
Na páxina 17421, no artigo 14.4), onde di: «Comarca de Ferrol», debe dicir: «Plan Ferrol, Eume e Ortegal».
Na páxina 17434, correspondente a Documentación administrativa, onde di: «Documentación adicional obrigatoria para empresas só cando non estean obrigadas a estar inscritas no Rexistro Mercantil ou ben non teñan domicilio social en Galicia», debe dicir: «Documentación adicional obrigatoria para empresas só cando non estean obrigadas a estar inscritas no Rexistro Mercantil».
RESOLUCIÓN do 16 de maio de 2013 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2013.
Instituto Tecnolóxico para o Control do Medio Mariño de Galicia — III. Outras disposicións — 27/05/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2013, que se incorporan como anexo a esta resolución.
Vilaxoán, 16 de maio de 2013
RESOLUCIÓN do 13 de maio de 2013, da Secretaría Xeral Técnica da Consellería do Medio Rural e do Mar, pola que se lles dá publicidade aos convenios de colaboración subscritos por esta consellería no segundo e terceiro cuadrimestre do ano 2012.
Consellería do Medio Rural e do Mar — III. Outras disposicións — 27/05/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo e terceiro cuadrimestre do ano 2012 pola Consellería do Medio Rural e do Mar que se incorpora como anexo a esta resolución.
Santiago de Compostela, 13 de maio de 2013
RESOLUCIÓN do 20 de maio de 2013, da Xefatura Territorial de Lugo, pola que se procede á publicación da relación definitiva de nenas/os admitidas/os para o curso 2013/14 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2013

Con data do 20 de febreiro de 2013 publicouse a Orde do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 14 de febreiro para matricularse, presentando no centro onde obtivesen praza o impreso de matrícula debidamente cuberto acompañado do certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Lugo, 20 de maio de 2013
RESOLUCIÓN do 20 de maio de 2013, da Xefatura Territorial de Vigo, pola que se procede á publicación da relación definitiva de nenas/os admitidas/os para o curso 2013/14 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2013

Con data do 20 de febreiro de 2013 publicouse a Orde do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 14 de febreiro para matricularse, presentando no centro onde obtivesen praza o impreso de matrícula debidamente cuberto acompañado do certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Vigo, 20 de maio de 2013
RESOLUCIÓN do 20 de maio de 2013, da Xefatura Territorial da Coruña, pola que se procede á publicación da relación definitiva de nenas/os admitidas/os para o curso 2013/14 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2013

Con data do 20 de febreiro de 2013 publicouse a Orde do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 14 de febreiro para matricularse, presentando no centro onde obtivesen praza o impreso de matrícula debidamente cuberto acompañado do certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
A Coruña, 20 de maio de 2013
RESOLUCIÓN do 20 de maio de 2013, da Xefatura Territorial de Ourense, pola que se procede á publicación da relación definitiva de nenas/os admitidas/os para o curso 2013/14 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2013

Con data do 20 de febreiro de 2013 publicouse a Orde do 14 de febreiro de 2013 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2013/14.
Unha vez estudadas pola comisión de baremación todas as reclamacións presentadas e resoltas pola persoa titular da xefatura territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 14 de febreiro de 2013 para matricularse, presentando no centro onde obtivesen praza o impreso de matrícula debidamente cuberto acompañado do certificado médico da/o nena/o. O impreso de matrícula facilitarase nos propios centros, así como nas páxinas web
http://benestar.xunta.es e http://www.escolasinfantis.net
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Ourense, 20 de maio de 2013
CORRECCIÓN de erros. Orde do 2 de abril de 2013 pola que se aproban os estatutos do Colexio Oficial de Graduados Sociais da Coruña e Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/05/2013

Advertido erro na dita orde publicada no
Diario Oficial de Galicia
número 79, do 24 de abril de 2013, cómpre facer a seguinte corrección:
Na páxina 12693, no punto 1 do artigo 8 da orde, onde fai referencia ao tratamento dos presidentes dos colexios, onde di: «terá o tratamento de excelentísimo/a señor/a», debe dicir: «terá o tratamento de ilustrísimo/a señor/a».
CORRECCIÓN de erros. Resolución do 30 de abril de 2013 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión ás festas declaradas de interese turístico de Galicia, e se procede á súa convocatoria para o ano 2013.
Axencia Turismo de Galicia — III. Outras disposicións — 21/05/2013

Detectado erro na devandita resolución, publicada no
Diario Oficial de Galicia
núm. 90, do 13 de maio de 2013, procédese á súa corrección. Na páxina 15626, artigo 2, punto 1, onde di: «aplicación orzamentaria 04 A2 761A 760.1»; debe dicir: «aplicación orzamentaria 04 A2 761A 760.0».
RESOLUCIÓN do 7 de maio de 2013, da Dirección Xeral de Recursos Humanos, pola que se publica a acta de adhesión ao acordo regulador da xornada, retribucións e condicións de traballo do persoal médico de urxencias hospitalarias.
Servizo Galego de Saúde — III. Outras disposicións — 21/05/2013

Na mesa sectorial de negociación do Servizo Galego de Saúde, en reunión que tivo lugar o día 30 de abril de 2013, aprobouse por unanimidade a adhesión da coalición sindical CESM-O´Mega ao acordo polo que se regula a xornada, retribucións e condicións de traballo do persoal médico de urxencias hospitalarias (DOG do 23 de abril de 2007).
Esta adhesión debe ser publicada para o seu xeral coñecemento.
En consecuencia,
Dispoñer a publicación da acta de mesa sectorial do 30 de abril de 2013, que figura como anexo.
Santiago de Compostela, 7 de maio de 2013
En Santiago de Compostela, ás 14.00 horas do día 30 de abril de 2013, no Edificio Administrativo do Servizo Galego de Saúde, vista a solicitude formulada pola coalición CESM-O´Mega, de adhesión ao acordo polo que se regula a xornada, retribucións e condicións de traballo do persoal médico de urxencias hospitalarias (DOG do 23 de abril de 2007), e logo da convocatoria realizada para tal efecto, as partes acordan por unanimidade:
1. Aceptar a adhesión de CESM-O´Mega ao referido acordo.
2. Aceptar a participación de CESM-O´Mega na comisión de seguimento do acordo. Pola súa parte, a coalición asume os acordos adoptados con anterioridade pola dita comisión de seguimento.
– Pola Administración:
– Polas organizacións sindicais:
CORRECCIÓN de erros. Resolución do 29 de abril de 2013 pola que se establecen as bases reguladoras para a concesión de subvencións en réxime de concorrencia non competitiva para garantir o acceso á internet de banda larga vía satélite, se regula a selección de entidades colaboradoras que participarán na súa xestión, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013.
Axencia Galega de Desenvolvemento Rural — III. Outras disposicións — 21/05/2013

Advertidos erros na citada resolución, publicada no DOG núm. 89, do 10 de maio de 2013, cómpre facer as oportunas correccións:
– Na páxina 15470, artigo 12, parágrafo terceiro, onde di: «O prazo para resolver e notificar a resolución de concesión das subvencións será de 9 meses …», debe dicir: «O prazo para resolver e notificar a resolución de concesión das subvencións será de 5 meses …».
– Na páxina 15486, artigo 10, parágrafo segundo, onde di: «O prazo máximo para resolver e notificar a resolución as entidades interesadas será de 6 meses contados …», debe dicir: «O prazo máximo para resolver e notificar a resolución de concesión ás entidades interesadas será de 5 meses …».
ORDE do 10 de maio de 2013 pola que se publica a concesión dos premios extraordinarios de formación profesional de grao superior correspondentes ao curso 2011/12, convocados pola Orde do 21 de xaneiro de 2013 (DOG do 31).
Consellería de Cultura, Educación e Ordenación Universitaria — III. Outras disposicións — 21/05/2013

A Orde do 21 de xaneiro de 2013 (DOG do 31), pola que se convocan os premios extraordinarios de formación profesional de grao superior correspondentes ao curso 2011/12, establece as bases e o procedemento para a súa concesión.
Unha vez realizada polo xurado de selección a valoración das solicitudes presentadas, publicados os resultados coas puntuacións obtidas polos candidatos, resoltas as reclamacións presentadas, vistas a acta coa proposta definitiva do xurado de selección dos premios extraordinarios de formación profesional de grao superior do curso 2011/12 e a correspondente proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2011/12 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de maio de 2013
O alumnado premiado indicará, no prazo de dez días, a titularidade dunha conta bancaria con 20 díxitos e presentará unha declaración responsable acerca da veracidade dos datos relativos á dita conta, na cal se ingresará mediante transferencia bancaria a dotación do premio. Deberá enviarse á Consellería de Cultura, Educación e Ordenación Universitaria, Servizo de Avaliación e Calidade do Sistema Educativo, Edificio Administrativo, s/n, bloque 2, 1º andar, 15781 Santiago de Compostela.
CORRECCIÓN de erros. Orde do 23 de abril de 2013 pola que se establecen as bases reguladoras para a concesión das bolsas de formación na Dirección Xeral de Comercio e se procede á súa convocatoria para o ano 2013 (código de procedemento IN225A).
Consellería de Economía e Industria — III. Outras disposicións — 21/05/2013

Advertidos erros na devandita orde, publicada no DOG núm. 88, do 8 de maio de 2013, cómpre facer as seguintes correccións:
– Na páxina 14994, artigo 12.2, terceira liña, onde di:
«A puntuación máxima será de vinte e cinco puntos.».
Debe dicir:
«A puntuación máxima será de vinte e oito puntos.».
– Na páxina 14994, artigo 12.3, primeiro parágrafo, onde di:
«A primeira fase valorarase de cero a vinte e dous puntos. A puntuación mínima exixida para pasar á segunda fase é de sete puntos. A comisión de valoración examinará as solicitudes presentadas e avaliará os méritos acreditados documentalmente, conforme o seguinte baremo:».
Debe dicir:
«A primeira fase valorarase de cero a vinte e cinco puntos. A puntuación mínima exixida para pasar á segunda fase é de nove puntos. A comisión de valoración examinará as solicitudes presentadas e avaliará os méritos acreditados documentalmente, conforme o seguinte baremo:».
Esta corrección de erros non afecta o prazo de presentación de solicitudes establecido na Orde do 23 de abril de 2013.
ORDE do 29 de abril de 2013 pola que se autoriza a inclusión da Escola de Música Mestre Veneroni no Rexistro de escolas de música e danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 21/05/2013

O presidente da Asociación Cultural Banda de Música de Ribadavia solicita a inscrición da Escola de Música Mestre Veneroni no Rexistro de escolas de música e danza da Comunidade Autónoma de Galicia, de conformidade coa Orde do 11 de marzo de 1993 que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Ourense remite o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de escolas de música e danza da Comunidade Autónoma de Galicia da escola de música que se sinala:
Provincia: Ourense.
Concello: Ribadavia.
Localidade: Ribadavia.
Domicilio: Casa da Cultura, rúa Redondela, s/n.
Código do centro: 32020847.
Titular: Asociación Cultural Banda de Música de Ribadavia.
Denominación: Escola de Música Mestre Veneroni.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de abril de 2013
RESOLUCIÓN do 10 de maio de 2013, da Dirección Xeral da Función Pública, pola que se emprazan os interesados no recurso contencioso-administrativo PO 364/2011, interposto por María del Mar Paz Paz, María Ángeles Lodeiro Campo, Oria Abelleira Rodríguez, María Jesús Rivas Laso, María Pilar Boyero Mateos, María Elia Regueiro Rodríguez, María Asunción Díaz Valcárcel, María Jesús Luaces López, Josefina Cordero Díaz e María Regina Luisa Pérez López.
Consellería de Facenda — III. Outras disposicións — 21/05/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia o oficio polo que se admite a trámite o recurso contencioso-administrativo PO 364/2011, interposto por María del Mar Paz Paz, María Ángeles Lodeiro Campo, Oria Abelleira Rodríguez, María Jesús Rivas Laso, María Pilar Boyero Mateos, María Elia Regueiro Rodríguez, María Asunción Díaz Valcárcel, María Jesús Luaces López, Josefina Cordero Díaz e María Regina Luisa Pérez López, contra a Resolución do 23 de setembro de 2011 pola que se ordena a publicación do Acordo do Consello da Xunta de Galicia do 22 de setembro de 2011 que aproba a relación de postos de traballo da Consellería de Traballo e Benestar da Xunta de Galicia (DOG nº 187, do 29 de setembro).
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado. O que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 10 de maio de 2013
RESOLUCIÓN do 8 de maio de 2013 pola que se publican os convenios de colaboración que asinou a Axencia Galega de Desenvolvemento Rural no primeiro cuadrimestre de 2013.
Axencia Galega de Desenvolvemento Rural — III. Outras disposicións — 23/05/2013

De conformidade co disposto no artigo 11 da Lei 4/2006, do 30 de xuño, de transparencia e de boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2013, que figuran no anexo.
Santiago de Compostela, 8 de maio de 2013
RESOLUCIÓN do 13 de maio de 2013 pola que se lle dá publicidade aos avais concedidos no cuarto trimestre de 2012 e no primeiro trimestre de 2013.
Instituto Galego de Promoción Económica — III. Outras disposicións — 23/05/2013

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos polo Consello de Dirección do Instituto Galego de Promoción Económica (Igape):
Dous. Darlles publicidade aos avais concedidos mediante resolución da Presidencia do Igape en virtude do convenio polo que se establece unha liña de avais do Igape para lles facilitar ás empresas galegas o acceso ao financiamento operativo adicional:
Santiago de Compostela, 13 de maio de 2013
RESOLUCIÓN do 8 de maio de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 23/05/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso: Curso para a capacitación de aplicadores/manipuladores de produtos biocidas. Nivel básico.
2. Entidade organizadora: Estudios Cacumen (José Ángel Castro Expósito).
3. Data: os días 3, 10, 17 e 25 de xuño de 2013.
4. Lugar de celebración: Autoescuela Cambre, rúa Miguel González Garcés, nº 5, baixo, 15660 Cambre (A Coruña).
5. Número de prazas: máximo 20 alumnos.
6. Dirixido a persoal auxiliar dos servizos de aplicación de biocidas, non clasificados como moi tóxicos, e persoal de establecementos.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo do anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente con que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 8 de maio de 2013
RESOLUCIÓN do 30 de abril de 2013 pola que se procede á publicación das axudas concedidas en virtude da Orde do 8 de maio de 2012 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Consellería de Traballo e Benestar — III. Outras disposicións — 23/05/2013

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia, e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 8 de maio de 2012 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia (DOG do 20 de xaneiro), e no Decreto 329/2005, do 28 de xullo, polo que se regulan os centros de menores e os centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 8 de maio de 2012 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social (DOG núm. 91, do 14 de maio).
Crédito orzamentario: 3.285.787 euros con cargo á aplicación orzamentaria 12.08.312B.481.3.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 30 de abril de 2013
RESOLUCIÓN do 15 de maio de 2013, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2013.
Consellería de Sanidade — III. Outras disposicións — 22/05/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior
En consecuencia, e para cumplir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 15 de maio de 2013
CORRECCIÓN de erros. Orde do 29 de abril de 2013 pola que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo de Pesca nun 75 %, e se convoca para o exercicio 2013 o devandito procedemento.
Consellería do Medio Rural e do Mar — III. Outras disposicións — 22/05/2013

Advertidos erros no texto da dita orde, publicada no DOG nº 89, do venres 10 de maio de 2013, cómpre facer as oportunas correccións:
Na páxina 15383, artigo 11.3, onde di: «artigos 5.2.g) e 21.3.g)», debe dicir: «artigos 5.2.f) e 21.3.e)».
Na páxina 15384, artigo 13.2, punto terceiro, onde di «cadro 6», debe dicir: «cadro 4».
Na páxina 15385, artigo 14.2. parágrafo segundo, onde di: «artigo 5.2.h)», debe dicir: «artigo 5.2.g)».
Na páxina 15391, artigo 19.2, parágrafo terceiro, onde di: «cadro 6», debe dicir: «cadro 4».
A publicación desta corrección de erros non modifica o prazo de presentación de solicitudes sinalado no artigo 12 da citada Orde do 29 de abril de 2013.
RESOLUCIÓN do 8 de maio de 2013, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no primeiro cuadrimestre de 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/05/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 8 de maio de 2013
CORRECCIÓN de erros. Resolución do 25 de abril de 2013, da Dirección Xeral de Educación, Formación Profesional e Innovación Educativa, pola que se ditan instrucións para o acceso e admisión do alumnado ás ensinanzas superiores de Deseño para o curso 2013/14.
Consellería de Cultura, Educación e Ordenación Universitaria — III. Outras disposicións — 23/05/2013

Advertidos erros na devandita resolución, publicada no DOG núm. 91, do 14 de maio, cómpre efectuar a seguinte corrección:
– Na páxina 15936, onde di:
Especialidades de Interiores e Produto:
Debe dicir:
Especialidades de Interiores e Produto:
RESOLUCIÓN do 22 de maio de 2013 pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/05/2013

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
Deste xeito o Decreto 243/2008, do 16 de outubro, de desenvolvemento de devandita lei, determina no seu artigo 89 as modalidades de distincións; na alínea c) figura o distintivo de permanencia, a que se refire tamén o número 3 do artigo 90, cando expresa que este distintivo se entregará aos policías locais, calquera que sexa a súa categoría, cando se cumpran os requisitos de permanencia e de traxectoria profesional exixidos para a súa concesión.
O mesmo Decreto 243/2008, no seu artigo 93.1º, establece que o distintivo de permanencia se entregará anualmente, mediante resolución da persoa titular da unidade directiva competente en materia de coordinación de policías locais, aos policías locais cando cumpran 25 anos de servizos efectivos no corpo, calquera que sexa a súa categoría, sempre que non consten antecedentes desfavorables no seu expediente persoal ou pendentes de cancelar, cuestións que deberán acreditar os concellos que corresponda.
De acordo co previsto no artigo 93.1º antes citado, do Decreto 243/2008, do 16 de outubro, que desenvolve a Lei 4/2007, do 20 de abril, de coordinación de policías locais,
Primeiro. Publicar como anexo a listaxe de persoas ás cales se lles entregará o distintivo de permanencia, por ter cumpridos, en 31 de decembro de 2012, 25 anos de servizo nos corpos de policía local, segundo as certificacións dos respectivos concellos de pertenza, tanto respecto do tempo de servizos como do resto de requisitos.
Segundo. Comunicar esta listaxe do anexo aos respectivos concellos e publicala tamén para os efectos da súa consulta na páxina web da Vicepresidencia e Consellería de Presidencia, Administracións Públicas e Xustiza.
Terceiro. As persoas que non figuren na listaxe do anexo e cumpran cos requisitos para esta distinción deberán solicitar a súa inclusión a través dos respectivos concellos, que remitirán as preceptivas certificacións de cumprimento dos requisitos a esta unidade directiva para a resolución correspondente.
Santiago de Compostela, 22 de maio de 2013
RESOLUCIÓN do 22 de maio de 2013 pola que se acorda a concesión de felicitacións públicas.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/05/2013

O artigo 89 do Decreto 243/2008, do 16 de outubro, que desenvolve a Lei 4/2007, do 20 de abril, de coordinación das policías locais de Galicia, establece a posibilidade de premiar ou distinguir publicamente, ademais do persoal dos corpos de policía local, a todas aquelas persoas ou entidades públicas que destaquen pola súa conduta a prol das policías locais e das súas competencias.
O artigo 90 do citado decreto, determina no seu punto cuarto que as felicitacións públicas concederanse a persoas alleas aos corpos de policías locais ou entidades públicas ou privadas que destaquen na promoción e apoio á función da policía local.
O artigo 94, no seu punto primeiro, recolle que as felicitacións públicas se concederán de forma discrecional mediante resolución do titular da unidade directiva competente en materia de coordinación de policías locais, a persoas alleas aos corpos de policías locais, ou a entidades públicas ou privadas que desde a súa actividade profesional ou docente destaquen no estudo, promoción, dignificación, colaboración e apoio á función da policía local.
De acordo co anterior, a Dirección Xeral de Emerxencias e Interior, como unidade directiva competente en materia de coordinación, procedeu ao estudo das correspondentes propostas, co informe e avaliación favorables da Comisión de Coordinación de Policías Locais de Galicia, na súa reunión do 14 de maio de 2013,
Primeiro. Distinguir a Rubén Costoya Broz e a José Manuel Zas Cabarcos cunha felicitación pública, pola súa actividade docente en prol da colaboración e apoio ás funcións e á formación do persoal dos corpos de policía local de Galicia.
Segundo. Comuníqueselles aos interesados, así como á Academia Galega de Seguridade Pública.
Santiago de Compostela, 22 de maio de 2013
RESOLUCIÓN do 6 de maio de 2013 pola que se publican os convenios de colaboración asinados por este ente público no primeiro cuadrimestre do ano 2013.
Portos de Galicia — III. Outras disposicións — 16/05/2013

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2013 e que se relacionan no anexo a esta resolución.
Santiago de Compostela, 6 de maio de 2013
RESOLUCIÓN do 7 de maio de 2013 pola que se lle dá publicidade ao Acordo do 18 de febreiro de 2013, do Consello Reitor da Axencia Turismo de Galicia, de delegación de competencias na persoa titular da Dirección da Axencia.
Axencia Turismo de Galicia — III. Outras disposicións — 16/05/2013

Logo de examinar os acordos do Consello Reitor da Axencia Turismo de Galicia, na súa sesión constitutiva do 18 de febreiro de 2013, sobre delegación de competencias na persoa titular da Dirección da Axencia, e consonte o disposto no artigo 6.6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dispoño que se publique no
Diario Oficial de Galicia
como anexo a esta resolución.
Santiago de Compostela, 7 de maio de 2013
A Lei 7/2011, do 27 de outubro, do turismo de Galicia, autoriza o Consello da Xunta de Galicia para a creación da Axencia Turismo de Galicia, que terá como obxectivo básico impulsar, coordinar e xestionar a política autonómica en materia de turismo e, en especial, a promoción e a ordenación do turismo dentro da comunidade e a conservación e promoción dos camiños de Santiago.
O Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, establece no artigo 17 as competencias do Consello Reitor, entre as que se atopa a resolución das reclamacións previas en asuntos civís e laborais, sen prexuízo da súa posible delegación noutro órgano da Axencia.
A delegación de competencias permite unha maior axilización administrativa na resolución dos expedientes, que redunda en beneficio tanto da Administración como dos cidadáns, dentro do respecto aos principios que informan a actividade administrativa, establecidos no artigo 103 da Constitución española, e ás garantías xurídicas que a tutela dos intereses públicos exixe.
En virtude do previsto no Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, e de conformidade co disposto no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o artigo 13 da Lei 30/1992, do 26 de novembro, de réxime xurídico das administracións públicas e procedemento administrativo común, o Pleno do Consello Reitor da Axencia Turismo de Galicia, na súa sesión constitutiva do 18.2.2013,
Delegar na persoa titular da Dirección da Axencia Turismo de Galicia o exercicio das seguintes competencias:
1. A competencia para resolver as reclamacións previas en asuntos civís e laborais.
2. A competencia para a aprobación da contracción de obrigas de carácter plurianual, ata que sexa aprobado o contrato de xestión da Axencia. Precisará autorización do Consello da Xunta cando, por razón da contía, lle corresponda a este autorizar o gasto.